Byrettens kendelse ændret, således at frihedsberøvelse af udlænding ikke godkendes og udlænding skal løslades
Ret: Østre Landsret (2. instans)
Faggruppe: Straffesag — Grundlovssag
Sagsemner: Udlændinge;

/

UDSKRIFT
AF

ØSTRE LANDSRETS RETSBOG
____________

Den 23. december 2013 satte Østre Landsret retten i retsbygningen, Bredgade

59, Køben-havn.

Som dommere fungerede landsdommerne Katja Høegh, Karsten Bo Knudsen

og Julie Skat Rørdam (kst.), førstnævnte som rettens formand.

Som protokolfører fungerede Medarbejder ved retten.

Der foretoges   

11. afd. kære nr. S-3663-13:

Anklagemyndigheden

mod

Udlændingen

(CPR nr. (Født 1970))

(advokat Lonnie Nielsen, besk.)

Ingen var indkaldt eller mødt.

Udlændingen har kæret Nykøbing Falster Rets kendelse af 13. december 2013,

hvorved frihedsberøvelsen af ham, der fandt sted den 12. december 2013, i

medfør af ud-lændingelovens § 36, blev kendt lovlig og forlænget til den 7.

januar 2014.



/

- 2 -

Kæresagens akter, herunder det tidligere fremlagte i form af fremsendelsesbrev

fra byretten af 13. december 2013 samt udskrift af retsbogen indeholdende den

kærede kendelse, var til stede.   

Byretten har ved sagens fremsendelse henholdt sig til den trufne afgørelse.

Landsretten anmodede den 18. december 2013 anklagemyndigheden, der

foretog fremstillingen af Udlændingen i byretten, om:

”at fremkomme med en nærmere redegørelse om grundlaget for
begæringen om godkendelse og forlængelse af frihedsberøvelsen og
herunder den påberåbte hjemmel herfor.”

Der fremlagdes e-mail af 20. december 2013 fra politiassistent Person,

Sydsjællands- og Lolland Falsters Politi, UdlændingeKontrolAfdelingen, hvori

anføres:   

”Hermed fremsendes rappor t vedr. oplysninger som Landsretten har
efterlyst i sagen” .

I en politirapport af 19. december 2013, der er bilag til e-mailen, og som er

udfærdiget af politiassistent Person, er der oplysninger:   

- om Udlændingens canadiske statsborgerskab,  

- om hans indrejse til og ophold i Schengenområdet,  

- om politiets telefoniske kontakter i perioden fra den 17. december 2013 med

Nakskov Arrest og Udlændingen om dennes muligheder for at skaffe penge,

- om politiets telefoniske kontakter til Udlændingestyrelsens Ud- og Afvisningsvagt i

perioden fra den 17. december 2013 og  

- om en ifølge rapporten af Ud- og Afvisningsvagten den 19. december 2013 kl.

14.30 fremsendt anmodning om forkyndelse af udvisning i 2 år som følge af

manglende midler til ophold og hjemrejse.

Efter votering afsagdes følgende   

k e n d e l s e :



/

- 3 -

På landsrettens anmodning om en nærmere redegørelse for grundlaget for

begæringen om godkendelse og forlængelse af frihedsberøvelsen og herunder

den påberåbte hjemmel har anklagemyndigheden fremsendt en politirapport.

Det påberåbte hjemmelsgrundlag for frihedsberøvelsen er ikke oplyst heri, og

det er heller ikke oplyst, hvorfor frihedsbe-røvelsen må anses for nødvendig.   

Landsretten besluttede på den baggrund ikke at godkende frihedsberøvelsen,

samt at Udlændingen skal løslades.

T h i b e s t e m m e s:

Byrettens kendelse ændres, således at frihedsberøvelsen ikke godkendes, og

således at Udlændingen skal løslades.

Parterne underrettes om afgørelsen.

Retten hævet.

(Sign.)